pythainlp/thai_wikipedia_clean_20230101 huggingface dataset:
ผลงานเพลงของฮายามิส่วนใหญ่มาจากเพลงประจำซีรีส์และเพลงประจำตัวละครที่เธอพากย์เช่น ทากางากิ คาเอเดะจาก "ดิไอดอลมาสเตอร์ ซินเดอเรลลาเกิลส์" เป็นต้น ซิงเกิลแรกของเธอชื่อ "ยาซาชีคิโบ"  ออกวางจำหน่ายเมื่อวันที่ 12 สิงหาคม พ.ศ. 2558 ซึ่งเธอเขียนเนื้อร้องทั้งหมดด้วยตัวเอง เพลง "ยาซาชีคิโบ" ในซิงเกิลนี้ยังเป็นเพลงเปิดของซีรีส์อนิเมะ "สโนว์ไวท์ผมแดง" ซึ่งเธอพากย์เป็นนางเอกด้วยเช่นกัน ซิงเกิลที่สองคือ "อินสตอลเลชัน"/"โซโนะโคเอะงะชิซุนินารุ" ( วางจำหน่ายในวันที่ 3 กุมภาพันธ์ พ.ศ. 2559 ซึ่งเธอมีส่วนร่วมในการแต่งเพลงด้วยเช่นกัน เพลง "โซโนะโคเอะงะชิซุนินารุ" ยังใช้เป็นเพลงเปิดของ "สโนว์ไวท์ผมแดง" ภาคสองอีกด้วย อัลบั้มแรกของเธอคือ "Live Love Laugh" ออกวางจำหน่ายในวันที่ 25 พฤษภาคม พ.ศ. 2559 และเธอยังมีมินิอัลบั้ม "live for LIVE" ซึ่งเป็นบันทึกการแสดงสดจากทัวร์คอนเสิร์ตครั้งแรกของเธอออกจำหน่ายในเดือนธันวาคมปีเดียวกัน
แรสเคิลดาสน็อตดรีมออฟเดอะดรีมมิงเกิลส์
แรสเคิลดาสน็อตดรีมออฟเดอะดรีมมิงเกิลส์  เป็นภาพยนตร์อนิเมะแนวโรแมนติกเหนือธรรมชาติและชีวิตจากประเทศญี่ปุ่นใน ค.ศ. 2019 ภาพยนตร์ได้โครงเรื่องจากเล่มที่หกและเจ็ดของชุดไลต์โนเวลเรื่อง "เรื่องฝันปั่นป่วยของผมกับรุ่นพี่บันนี่เกิร์ล" ที่เขียนโดยฮาจิเมะ คาโมชิดะ และภาพโดย Keeji Mizoguchi ภาพยนตร์เข้าฉายในวันที่ 15 มิถุนายน ค.ศ. 2019 ในประเทศญี่ปุ่นและมีการฉายแบบจำกัดรอบในภูมิภาคอื่น ๆ ในช่วงปลาย ค.ศ. 2019
โปรเจกต์นี้ได้ถูกประกาศเมื่อวันที่ 9 กุมภาพันธ์ ค.ศ. 2019 โดยภาพยนตร์เป็นภาคต่อของซีรีส์อนิเมะทางโทรทัศน์เรื่อง "เรื่องฝันปั่นป่วยของผมกับรุ่นพี่บันนี่เกิร์ล" ซึ่งออกอากาศครั้งแรกในประเทศญี่ปุ่นระหว่างเดือนตุลาคมถึงธันวาคม ค.ศ. 2018 และดัดแปลงจากหนังสือเล่มที่หกและเจ็ด ภาพยนตร์ภาคต่อนี้มีทีมงานจากอนิเมะโทรทัศน์ที่กลับมาซึ่งรวมถึง Sōichi Masui ผู้กำกับอนิเมะโทรทัศน์ Masahiro Yokotani ผู้เขียนบทสำหรับอนิเมะโทรทัศน์ Satomi Tamura ผู้ออกแบบตัวละคร และ Fox Capture Plan ผู้แต่งเพลง ซึ่งผลิตละครโทรทัศน์ปี 2018 โคลเวอร์เวิกส์กลับมาเป็นสตูดิโอผลิตและทีมผู้ให้เสียงพากย์จากอนิเมะโทรทัศน์กลับมารับบทของตัวเอง
ภาพยนตร์เข้าฉายที่โรงภาพยนตร์ในประเทศญี่ปุ่นในวันที่ 15 มิถุนายน ค.ศ. 2019 โดยที่อะนิเพล็กซ์เป็นผู้เผยแพร่ ภาพยนตร์นี้ได้รายได้รวมทั้งสิ้น 377,590,790 เยนจากยอดขายตั๋ว 257,191 ตั๋วใน 24 วัน ภาพยนตร์ได้รับการโปรโมตผ่านสินค้าจากตัวละครในซีรีส์รวมถึงฟิกเกอร์ตัวละครของ Mai Sakurajima และ Shoko Makinohara ซึ่งจะวางจำหน่ายโดยอะนิเพล็กซ์ใน ค.ศ. 2020
ในประเทศไทย Aniplus Asia ได้นำภาพยนตร์มายวันที่ 23 และ 24 สิงหาคม ค.ศ. 2019 ที่พารากอน ซีนีเพล็กซ์และควอเทียร์ ซีเนอาร์ต ส่วนในสหรัฐ อะนิเพล็กซ์ออฟอเมริกาฉายภาพยนตร์เรื่องนี้ที่งานอนิเมะเอ็กซ์โปในวันที่ 7 กรกฎาคม ค.ศ. 2019 อะนิเพล็กซ์ออฟอเมริการ่วมกับ Funimation Films ฉายภาพยนตร์เรื่องนี้ในโรงภาพยนตร์ที่ได้รับเลือกในสหรัฐในวันที่ 2 และ 3 ตุลาคม ค.ศ. 2019 และในแคนาดาในวันที่ 4 และ 5 ตุลาคม ค.ศ. 2019 ในออสเตรเลียและนิวซีแลนด์ Madman Entertainment ฉายภาพยนตร์เรื่องนี้ที่งาน Madman Anime Festival ซึ่งจัดขึ้นนครเมลเบิร์นในวันที่ 14 กันยายน ค.ศ. 2019 พร้อมกับการฉายแบบจำกัดรอบตั้งแต่วันที่ 10 ตุลาคม ค.ศ. 2019
Rascal Does Not Dream of a Dreaming Girl
Seishun Buta Yarō wa Yumemiru Shōjo no Yume o Minai
บริษัทอินเดียตะวันออกสหราชอาณาจักร
ฟิสต์ออฟเดอะนอร์ทสตาร์ (วิดีโอเกม พ.ศ. 2548)
ฟิสต์ออฟเดอะนอร์ทสตาร์  เป็นเกมต่อสู้แบบสองมิติที่ผลิตโดยเซก้าและพัฒนาโดยอาร์คซิสเต็มเวิกส์ ตัวเกมได้โครงเรื่องจากชุดมังงะเรื่องเดียวกัน ตัวเกมเปิดตัวครั้งแรกใน ค.ศ. 2005 ในรูปแบบตู้เกมอาร์เคดแบบหยอดเหรียญสำหรับฮาร์ดแวร์ Atomiswave ตัวเกมเวอร์ชันพอร์ตลงเพลย์สเตชัน 2 วางจำหน่ายในชื่อใหม่ว่า Hokuto no Ken: Shinpan no Sōsōsei Kengō Retsuden ซึ่งวางจำหน่ายในประเทศญี่ปุ่นเมื่อเดือนมีนาคม ค.ศ. 2007 โดยในเวอร์ชันนี้มีโบนัสดีวีดีรวมถึงโหมดฝึกพิเศษ ("คู่มือผู้เริ่มต้นใช้งาน") และสารคดีที่ครอบคลุมประวัติของเกม "โฮกูโตะโนะเค็น" ก่อนหน้านี้สำหรับเครื่องเกมคอนโซล เวอร์ชันตู้เกมอาร์เคดจัดจำหน่ายอย่างเป็นทางการโดยเซก้าในอเมริกาเหนือ ในขณะที่เวอร์ชันพอร์ตลงเพลย์สเตชัน 2 วางจำหน่ายเฉพาะในประเทศญี่ปุ่นเท่านั้น
Fist of the North Star (2005 video game)
Ryū ga Gotoku OF THE END
จัดฟัน
เจ้าชาย ยาซูฮิโกะ อาซากะ
ละโคนโขล
ละโคนโขล  เป็นนาฏกรรมสวมหน้ากากอย่างหนึ่งในประเทศกัมพูชา มีลักษณะใกล้เคียงกับการแสดงโขนของประเทศไทย เนื่องจากได้รับการถ่ายทอดไป ปัจจุบันมีละโคนโขลในกัมพูชาสองรูปแบบได้แก่ ละโคนโขลวัดสวายอัณแดต และละโคนโขลคณะระบำหลวงกัมพูชา แต่เดิมจะใช้ผู้หญิงในการแสดง ต่างจากโขนของไทยที่จะใช้ผู้ชายแสดง
เดือนมีนาคม พ.ศ. 2560 กระทรวงวัฒนธรรมของประเทศไทยได้ประกาศขอขึ้นบัญชีโขนเป็นมรดกโลก ทำให้ประชาชนในประเทศกัมพูชาไม่พอใจ และพากันแสดงความคิดเห็นว่าโขนเป็นวัฒนธรรมของคนกัมพูชาเท่านั้น พอล เชมเบอร์ (Paul Chamber) จากสถาบันเอเชียอาคเนย์ศึกษา มหาวิทยาลัยเชียงใหม่ มองว่าเป็นการปลุกกระแสชาตินิยมกัมพูชามากกว่าจะการโต้เถียงเกี่ยวกับมรดกทางศิลปวัฒนธรรม
ยูเนสโกได้พิจารณาขึ้นทะเบียน เฉพาะ ละโคนโขลคณะวัดสวายอัณแดต  เป็นมรดกภูมิปัญญาทางวัฒนธรรมที่จับต้องไม่ได้ ซึ่งจำเป็นต้องได้รับการคุ้มครองอย่างเร่งด่วนเมื่อวันที่ 29 พฤศจิกายน พ.ศ. 2561 และกัมพูชาได้เขียนคำร้องแก่ยูเนสโกว่า "ขอแลกเปลี่ยนครูโขนจากประเทศเพื่อนบ้านไปช่วย รวมถึงบทละครที่กัมพูชายังไม่ครบสมบูรณ์"
สุจิตต์ วงษ์เทศ นักประวัติศาสตร์ชาวไทยให้ข้อมูลว่ามีการแสดงเรื่องรามายณะครั้งแรกในราชสำนักขอมแถบโตนเลสาบ ก่อนแพร่หลายมายังราชสำนักละโว้-อโยธยาและตกทอดสู่อาณาจักรอยุธยา โดยได้ปรับปรุงให้ต้องกับรสนิยมของตน อย่างเช่นเครื่องแต่งกายที่รับจากอินเดียและเปอร์เซียเป็นอาทิ ส่วนศิริพจน์ เหล่ามานะเจริญ นักโบราณคดีชาวไทย ยกตัวอย่างตัวละครจากรามายณะตัวหนึ่งคือราวณะ ซึ่งมีสิบหน้าขยายออกมาด้านข้าง แต่หัวโขนทศกัณฑ์ของไทยมีสิบหน้าต่อขึ้นไปด้านบนซึ่งเป็นอิทธิพลจากกัมพูชา ตามหลักฐานที่พบตามปราสาทหินของขอมต่าง ๆ แต่กระนั้นก็ไม่สามารถชี้ชัดได้ว่าภาพแกะสลักดังกล่าวเป็นภาพการแสดงละโคนโขล สุจิตต์อธิบายเพิ่มเติมว่าทั้งโขนและละโคนโขลใช้เครื่องดนตรีปี่พาทย์เป็นของพื้นเมืองของอุษาคเนย์อยู่แล้ว ส่วนกาพย์เป็นแบบแผนของเขมร และบทเจรจาเป็นร้อยกรองดั้งเดิมของไทยและลาว
อย่างไรก็ตามฮิเดโอะ ซาซางาวะ จากสถาบันวัฒนธรรมเอเชีย มหาวิทยาลัยโซเฟีย ให้ข้อมูลว่าหากไทยรับโขนไปตั้งแต่ยุคนครวัดจริง ก็คงถูกปรับปรุงให้มีเอกลักษณ์เป็นของตัวเองไปแล้ว ครั้นกัมพูชาตกอยู่ภายใต้อำนาจของสยาม สยามก็เอานาฏศิลป์ของตนเข้าไปเผยแพร่ และยุคที่กัมพูชาตกเป็นอาณานิคมฝรั่งเศส ในราชสำนักเขมรเองก็ยอมรับว่ามีนาฏศิลป์ไทยเป็นต้นแบบ และปฐมพงษ์ สุขเล็ก อาจารย์คณะมนุษยศาสตร์และสังคมศาสตร์ มหาวิทยาลัยราชภัฏพิบูลสงคราม ให้ข้อมูลว่า "...กษัตริย์เขมรได้เห็นการแสดงโขนไทย แล้วอาจหยิบเอาการแสดงโขนของไทยบางส่วน ไปปรับประยุกต์ฟื้นฟูโขนเขมรที่มีอยู่ก่อนแล้ว โดยโขนของเขมร มีชื่อเรียกว่า ละโคนโขน อย่างไรก็ตาม วัฒนธรรมไทยในช่วงนี้ มีแนวโน้มว่า ได้แพร่ขยายไปสู่เขมรค่อนข้างมาก" จากข้อความนี้แสดงให้เห็นว่ากัมพูชานั้นรับโขนจากไทยยุคต้นรัตนโกสินทร์และนำไปเผยแพร่ในชั้นหลัง
รองศาสตราจารย์ ศานติ ภักดีคำ อาจารย์ภาษาเขมร คณะมนุษยศาสตร์ มหาวิทยาลัยศรีนครินทรวิโรฒ กล่าวว่าบทพากย์เรียมเกร์ของเขมรซึ่งต้องใช้ประกอบในการแสดงละโคนโขลนั้นมีอายุน้อยกว่ารามเกียรติ์ฉบับภาษาไทย น่าจะได้ไปจากบทพากย์สมัยรัชกาลพระบาทสมเด็จพระพุทธยอดฟ้าจุฬาโลกมหาราชอย่างแน่นอน เพราะสำนวนมีความคล้ายกันอย่างมาก
ในรัชสมัยพระบาทสมเด็จพระพุทธยอดฟ้าจุฬาโลกมหาราช สมเด็จพระอุไทยราชาธิราชรามาธิบดีได้ครูละครจากกรุงเทพฯ ไปเป็นละครนอก ต่อมาในรัชสมัยพระบาทสมเด็จพระนั่งเกล้าเจ้าอยู่หัว มีคณะละครผู้หญิงชาวสยามของเจ้าพระยาบดินทรเดชา (สิงห์ สิงหเสนี) ไปเมืองเขมรช่วงที่รบกับญวน และได้กลายเป็นครูละครหญิงของสมเด็จพระหริรักษ์รามมหาอิศราธิบดี
ต่อมาพระบาทสมเด็จพระนโรดม บรมรามเทวาวตารทรงหานางละครสยามจากกรุงเทพฯ ไปชุบเลี้ยง โดยมากได้นางละครจากเจ้านายวังหน้าไปเป็นครูละครในเมืองเขมรหลายคน การแสดงในช่วงนั้นนิยมแสดงเป็นภาษาไทยเพียงอย่างเดียว ครั้นในรัชสมัยพระบาทสมเด็จพระสีสุวัตถิ์ ทรงนำคณะละครนอกและละครในมาเล่นประสมโรง และเล่นเป็นภาษาไทยและเขมร ต่อมาพระมหากษัตริยานีสีสุวัตถิ์มุนีวงศ์ กุสุมะนารีรัตน์สิริวัฒนามีความพยายามสร้างอัตลักษณ์ทางนาฏศิลป์เขมร เพื่อปลดเปลื้องอิทธิพลนาฏศิลป์ไทยออก
นอกจากละโคนโขลในราชสำนัก ก็ยังมีโขนเชลยศักดิ์ชายล้วนจากราชสำนักของพระบาทสมเด็จพระนโรดม บรมรามเทวาวตาร ที่ปฏิบัติตามขนบอย่างกรุงเทพฯ ได้ออกมาเล่นนอกพระราชวังเพราะสิ้นความนิยม แต่จากภัยสงครามทำให้ครูละครล้มหายตายจากไปสิ้น หลงเหลือคณะละโคนโขลเพียงคณะเดียวคือที่วัดสวายอัณแดต ทว่าเครื่องแต่งกาย และหัวโขนทำจากวัสดุพื้นเมือง มีครูละครโขนเพียง 5–10 คนที่ล้วนแต่เป็นผู้สูงอายุ นิยมเล่นเพียงตอนกุมภกรรณทดน้ำ ด้วยสภาพไม่พร้อมเช่นนี้ จึงถูกเปรียบเทียบกับการแสดงของไทยว่าไม่ครบท่า ไม่ครบเพลง ไม่ครบเครื่อง หรือการแต่งกายไม่ได้ส่วนสัด เป็นต้น
ปัจจุบันละโคนโขลวัดสวายอัณแดตมีการจัดการแสดงเพียงปีละครั้ง ครั้งหนึ่งแสดงต่อเนื่องกันเจ็ดวัน แต่ปัจจุบันจัดเพียงสามวันเท่านั้น แสดงด้วยนักแสดงชายล้วน มีการสวมหัวโขน บรรเลงด้วยเครื่องดนตรีดั้งเดิม พร้อมขับคำร้องตามทำนอง เพื่อสร้างความพอใจแก่เนียกทา เทพารักษ์ประจำชุมชนพอใจ และบันดาลฝนให้ตกต้องตามฤดูกาล ใน พ.ศ. 2562 มีชาวเขมรให้ความสนใจและพยายามอนุรักษ์ละโคนโขลด้วยการส่งลูกหลานไปหัดโขนวัดสวายอัณแดตราว 20 คน
สถานีรถไฟสระบุรี
ลูวิส ดังก์
ลูวิส คาร์ล ดังก์ (เกิดวันที่ 21 พฤศจิกายน ค.ศ. 1991) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้กับไบรตันแอนด์โฮฟอัลเบียนในพรีเมียร์ลีก ซึ่งเขาเป็นกัปตันของสโมสร
ดังก์ได้เล่นให้กับไบรตันแอนด์โฮฟอัลเบียนมาโดยตลอดนับตั้งแต่ชุดเยาวชน ยกเว้นในปี 2013 ที่ถูกปล่อยยืมตัวให้กับบริสตอลซิตี เขามีส่วนช่วยให้ไบรตันเลื่อนชั้นสู่พรีเมียร์ลีกเป็นครั้งแรกในประวัติศาสตร์หลังจบฤดูกาล 2016–17 ต่อมาในฤดูกาล 2019–20 เขาได้รับการแต่งตั้งให้เป็นกัปตันทีม
ดังก์ลงเล่นให้กับทีมชาติอังกฤษครั้งแรกเมื่อวันที่ 15 พฤศจิกายน ค.ศ. 2018 ในนัดที่พบกับสหรัฐ
Lewis Dunk
เดวิด มาร์ติน
เดวิด เอ็ดเวิร์ด มาร์ติน (เกิด 22 กุมภาพันธ์ ค.ศ. 1986) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับเวสต์แฮมยูไนเต็ดในพรีเมียร์ลีก นอกจากนี้ ยังเล่นให้กับทีมชาติอังกฤษชุดเยาวชน รุ่นอายุไม่เกิน 17, 19 และ 20 ปี
ในวันที่ 3 มิถุนายน ค.ศ. 2019 มาร์ตินเซ็นสัญญาสองปีกับเวสต์แฮมยูไนเต็ด สโมสรในพรีเมียร์ลีก โดยเขาถูกวางเป็นผู้รักษาประตูมือสามของสโมสร รองจาก วูกัช ฟาเบียญสกี และ โรแบร์โต ฆิเมเนซ มาร์ตินได้ลงเล่นนัดแรกให้กับสโมสรในลีกเมื่อวันที่ 30 พฤศจิกายน ค.ศ. 2019 โดยเขาเก็บคลีนชีตส์ช่วยให้ต้นสังกัดบุกไปเอาชนะเชลซีถึงถิ่น 1–0
ทีมสำรอง ลิเวอร์พูล
มัสซิโม ดาเลมา
มัสซิโม ดาเลมา  เป็นนักการเมืองชาวอิตาลีผู้ซึ่งเป็นนายกรัฐมนตรีคนที่ 53 ของอิตาลีตั้งแต่ปี 2541 ถึงปี 2543 ต่อมาเขาได้ดำรงตำแหน่งรองนายกรัฐมนตรีและรัฐมนตรีว่าการกระทรวงการต่างประเทศตั้งแต่ปี 2549 ถึงปี 2551
จูลีอาโน อามาโต
จูลีอาโน อามาโต  เป็นนักการเมืองชาวอิตาลีที่ดำรงตำแหน่งนายกรัฐมนตรีสองครั้งของอิตาลีครั้งแรกระหว่างปี 2535 ถึง 2536 และอีกครั้งจากปี 2543 ถึง 2544
กีฬาบาสเกตบอลในซีเกมส์ 2019
บาสเกตบอล จะเป็นหนึ่งในกีฬาที่จะเข้าร่วมในการแข่งขัน ซีเกมส์ 2019 ใน ประเทศฟิลิปปินส์.
ทัวร์นาเมนต์บาสเกตบอลในแต่ละเกมจะประกอบไปด้วยสี่ประเภท; แบบดั้งเดิม 5-on-5 บาสเกตบอล และ 3x3 บาสเกตบอล, สำหรับทั้งชายและหญิง.
บาสเกตบอล 3x3 จะจัดขึ้นตั้งแต่วันที่ 1 ถึง 2 ธันวาคม พ.ศ. 2562 ในขณะที่แบบปกติในประเภทบาสเกตบอล 5-on-5 จะจัดขึ้นตั้งแต่วันที่ 4 ถึง 10 ธันวาคม พ.ศ. 2562.
กองกำลังป้องกันอากาศและกองทัพอากาศอาเซอร์ไบจาน
กองกำลังป้องกันอากาศและกองทัพอากาศอาเซอร์ไบจาน ยังมักเรียกอีกอย่างว่า กองทัพอากาศอาเซอร์ไบจาน  เป็นกองทัพอากาศและการป้องกันอากาศของกองทัพอาเซอร์ไบจาน
กีฬาบาสเกตบอลในซีเกมส์ 2019 – ทีมชาย 3x3
ชาย 3x3 บาสเกตบอล ในมหกรรมกีฬา ซีเกมส์ 2019 ได้จัดขึ้นที่ Filoil Flying V Centre, San Juan, Metro Manila ตั้งแต่วันที่ 1 ถึง 2 ธันวาคม. นี่จะเป็นครั้งแรก 3x3 ที่จะตัดสินในซีเกมส์. ทัวร์นาเมนต์สำหรับผู้หญิงจะได้รับการจัดระเบียบขึ้น.
กีฬาบาสเกตบอลในซีเกมส์ 2019 – ทีมหญิง 3x3
หญิง 3x3 บาสเกตบอล ในมหกรรมกีฬา ซีเกมส์ 2019 ได้จัดขึ้นที่ Filoil Flying V Centre, San Juan, Metro Manila ตั้งแต่วันที่ 1 ถึง 2 ธันวาคม. นี่จะเป็นครั้งแรก 3x3 ที่จะตัดสินในซีเกมส์. A tournament for men will also be organized.
อูโก กาวัลเลโร
อูโก กาวัลเลโร (; 20 กันยายน ค.ศ. 1880 – 13 กันยายน ค.ศ. 1943) เป็นผู้บัญชาการแห่งกองทัพอิตาลีในช่วงก่อนและระหว่างสงครามโลกครั้งที่สอง เขาได้รับเครื่องอิสริยาภรณ์กางเขนอัศวินแห่งกางเขนเหล็กของนาซีเยอรมนี
กาวัลเลโรเกิดในกาซาเลมอนแฟร์ราโต แคว้นปีเยมอนเต ในวัยเด็กนั้นมีสิทธิพิเศษในฐานะสมาชิกของขุนนางอิตาลี ภายหลังจากเข้าศึกษาโรงเรียนทหาร กาวัลเลโรได้รับยศตำแหน่งเป็นร้อยตรีที่สองในปี ค.ศ. 1900 กาวัลเลโรได้เข้าเรียนที่วิทยาลัยในเวลาต่อมาและจบการศึกษาในปี ค.ศ. 1911 ได้รับปริญญาในสาขาคณิตศาสตร์ ในขณะที่ยังอยู่ในกองทัพ กาวัลเลโรได้เข้าสู้รบในลิเบียในปี ค.ศ. 1913 ในช่วงระหว่างสงครามอิตาลี-ตุรกีและได้รับรางวัลเหรียญทองแดงจากความกล้าหาญของทหาร
ในปี ค.ศ. 1915 กาวัลเลโรได้ถูกย้ายไปยังกองบัญชาการทหารสูงสุดแห่งอิตาลี จากผู้จัดระเบียบและยุทธวิธีที่ดีเยี่ยม กาวัลเลโรได้กลายเป็นนายพลจัตตวาและหัวหน้าสำนักงานปฏิบัติการของกองบัญชาการทหารสูงสุดแห่งอิตาลีในปี ค.ศ. 1918 ด้วยความสามารถนี้ กาวัลเลโรได้มีส่วนช่วยในการวางแผนที่นำไปสู่ชัยชนะของอิตาลีที่ Piave และ Vittorio Veneto ในช่วงสงครามโลกครั้งที่หนึ่ง ในช่วงเวลาที่เขาเป็นหัวหน้าวางแผนของหัวหน้าเจ้าหน้าที่ฝ่ายเสนาธิการทหารอิตาลี เขาได้สร้างความเป็นปรปักษ์กับปีเอโตร บาโดลโย ที่ดำรงตำแหน่งเป็น Sottocapo di Stato Maggiore(รองหัวหน้าฝ่ายเสนาธิการ)ของกองทัพ
กาวัลเลโรได้ลาออกจากกองทัพในปี ค.ศ. 1919 แต่เวลาต่อมาได้กลับเข้ามาอีกครั้งในปี ค.ศ. 1925 ซึ่งในช่วงเวลานั้น เขาได้กลายเป็นรัฐมนตรีผู้ช่วยว่าการกระทรวงสงครามของเบนิโต มุสโสลินี ด้วยความมุ่งมั่นของลัทธิฟาสซิสต์ กาวัลเลโรได้ทำหน้าที่เป็นวุฒิสภาในปี ค.ศ. 1926 และในปี ค.ศ. 1927 ได้กลายเป็นพลตรี หลังจากนั้นก็ได้ลาออกจากกองทัพเป็นครั้งที่สอง กาวัลเลโรได้มีส่วนร่วมในธุรกิจและวิสาหกิจการทูตตลอดในช่วงปลายปี ค.ศ. 1920 และช่วงต้นปี ค.ศ. 1930
กาวัลเลโรได้กลับเข้ากองทัพเป็นครั้งที่สามและเป็นครั้งสุดท้ายในปี ค.ศ. 1937 ได้รับตำแหน่งยศเป็นพลโท เขาได้กลายเป็นผู้บัญชาการกองกำลังผสมของอิตาลีในแอฟริกาตะวันออกแห่งอิตาลีในปี ค.ศ. 1938 และเป็นนายพลอย่างเต็มตัวในปี ค.ศ. 1940
ในเดือนมกราคม ค.ศ. 1943 ภายหลังจากได้พ่ายแพ้อย่างราบคาบในการทัพแอฟริกาและประสบการถูกตีกลับโดยกองทัพอิตาลีในดินแดนรัสเซีย กาวัลเลโรก็ได้ถูกปลดออกและแทนที่โดยนายพล วิตโตริโอ แอมโบรซิโอ ด้วยผลสะท้อนต่อการปลดกาวัลเลโรออก สมาชิกผู้นำฟาสซิสต์ เช่น กาลีซโซ ชิอาโน ซึ่งเป็นศัตรูกับเขาอย่างเปิดเผย ได้แสดงความยินดีอย่างออกหน้าออกตา
ภายหลังจากรัฐบาลของมุสโสลินีถูกโค่นล้มโดยพระมหากษัตริย์ นายกรัฐมนตรีคนใหม่ที่ได้รับการแต่งตั้งคือปีเอโตร บาโดลโย ได้ออกคำสั่งให้ทำการจับกุมกาวัลเลโร ในเอกสารที่เขาเขียนขึ้นในการปกป้องตัวเอง กาวัลเลโรได้อ้างว่าเขาได้ต่อต้านมุสโสลินีและระบอบการปกครองของเขา ภายหลังจากการสงบศึกที่คัสซิบิล(Armistice of Cassibile)ในเดือนกันยายน ค.ศ. 1943 เยอรมันได้ปลดปล่อยเขา เค็สเซิลริงได้เสนอให้กาวัลเลโรบัญชาการต่อกองทัพแห่งสาธารณรัฐสังคมนิยมอิตาลีที่เพิ่งก่อตั้งขึ้นมาใหม่ แต่ได้มีการค้นพบถึงจดหมายทำให้มีบางครั้งได้ตั้งคำถามถึงความจงรักภักดีของเขา
ในช่วงเช้าวันที่ 14 กันยายน ค.ศ. 1943 เขาได้ถูกพบว่าเสียชีวิตแล้วโดยถูกยิงที่สวนของโรงแรมในฟรัสกาตี ภายหลังจากที่ได้รับประทานอาหารและพูดคุยกับเค็สเซิลริงเมื่อคืนก่อน มันยังได้มีการถกเถียงกันว่าเขาได้ฆ่าตัวตายหรือถูกลอบสังหารโดยเยอรมัน อย่างไรก็ตาม, ดูเหมือนว่าเขาได้แสดงเจตจำนงอันแน่วแน่ที่จะปฏิเสธในการร่วมมือกับเยอรมันอีกต่อไป
ทีมทรีส์
ทีมทรีส์ (อังกฤษ: Team Trees) คือโครงการการระดมทุนในปี ค.ศ. 2019 โดยมีเป้าหมายที่จะระดมทุนให้ได้ 20 ล้านดอลลาร์สหรัฐเพื่อที่จะนำไปปลูกต้นไม้ 20 ล้านต้น ปัจจุบันในเดือนพฤษภาคม ค.ศ. 2020 ระดมทุนแล้วมากกว่า 22 ล้านดอลลาร์สหรัฐ โดยทีม ทรีส์ได้ถูกริเริ่มโดยยูทูเบอร์ MrBeast (มิสเตอร์บีส) และ มาร์ค โรเบอร์ และได้รับความสนับสนุนจากยูทูเบอร์และผู้ประกอบการธุรกิจระดับใหญ่หลายราย
รายได้จากการระดมทุนทั้งหมดจะถูกนำไปมอบให้กับมูลนิธิวันอาร์เบอร์ โดยทางมูลนิธิได้ให้สัญญาว่าจะปลูกต้นไม้1ต้นต่อทุกๆ1ดอลลาร์สหรัฐที่บริจาคมาให้ โดยมูลนิธิวันอาร์เบอร์ได้วางแผนจะเริ่มทำการปลูกต้นไม้ในมกราคม ค.ศ. 2020 และจะเสร็จภายในธันวาคม ค.ศ. 2022
โครงการนี้ได้เริ่มต้นขึ้นบนยูทูบ เรดดิต และทวิตเตอร์ ใน พฤษภาคม ค.ศ. 2019 โดยผู้ติดตามของ MrBeast ได้ชักชวนให้เขาปลูกต้นไม้ 20 ล้านต้น เพื่อเป็นการฉลองให้กับการที่เขามีผู้ติดตามในยูทูบ 20 ล้านคน และได้ร่วมมือกับ มาร์ค โรเบอร์ ยูทูเบอร์วิศวกรและนักประดิษฐ์ เพื่อที่จะเปิดโครงการนี้ โดยในวันที่ 25 ตุลาคม ค.ศ. 2019 MrBeast ได้อัปโหลดวิดิโอลงยูทูบเพื่ออธิบายโครงการนี้ ซึ่งคลิปนั้นได้ติดอันดับในหน้าของคลิปที่มาแรง และยูทูเบอร์หลายคนได้ให้ความสนับสนุนและเข้าร่วมโครงการนี้
ยูทูเบอร์ที่มีชื่อเสียงที่ได้สนับสนุนโครงการมี แอลัน วอล์กเกอร์, พิวดีพาย, นินจา (สตรีมเมอร์ฟอร์ทไนท์) และอีกหลายคน ในขณะที่ผู้ประกอบการธุรกิจที่สนับสนุนมี อีลอน มัสก์, ซูซาน เวอร์เจ็ดกี ซีอีโอของยูทูบ, แจ็ก ดอร์ซี ซีอีโอของทวิตเตอร์ และอีกหลายคน
เว็บไซต์ของทีมทรีส์
กลีเซอรอล
กลีเซอรอล  หรือ กลีเซอรีน (glycerine, glycerin) เป็นสารประกอบอินทรีย์ที่มีสูตรเคมีคือ C3H8O3 ลักษณะเป็นของเหลวหนืดไม่มีสี ไม่มีกลิ่น รสหวาน มีน้ำหนักโมเลกุล 92.1 g/mol และระดับความไวไฟ 1 ตาม NFPA 704 หรือต้องให้ความร้อนสูงก่อนจึงจะลุกติดไฟ กลีเซอรอลถูกสกัดครั้งแรกในปี ค.ศ. 1783 โดยคาร์ล วิลเฮ็ล์ม เชเลอ นักเคมีชาวสวีเดน และตั้งชื่อโดยมีแชล-เออแฌน เชฟเริล นักเคมีชาวฝรั่งเศสในปี ค.ศ. 1811
กลีเซอรอลเป็นสารพอลิออลชนิดน้ำตาลแอลกอฮอล์ที่มีอะตอมคาร์บอนเป็นแกนกลาง 3 อะตอม และเป็นโปรไครัล หรือสารที่โครงสร้างสามารถพัฒนาเป็นไครัลได้ การผลิตกลีเซอรอลมักได้จากไตรกลีเซอไรด์จากพืชและสัตว์ ทำปฏิกิริยาซาปอนิฟิเคชัน (saponification) กับโซเดียมไฮดรอกไซด์ ได้สบู่และกลีเซอรอล นอกจากนี้ยังสามารถสังเคราะห์ได้จากโพรพีลีนที่ทำปฏิกิริยาจนได้เอพิคลอโรไฮดริน และถูกไฮโดรไลซ์จนได้กลีเซอรอล ในร่างกายใช้กลีเซอรอลเป็นสารตั้งต้นในการสังเคราะห์ไตรกลีเซอไรด์และฟอสโฟลิพิด เมื่อร่างกายใช้ไขมันเป็นแหล่งพลังงาน จะดึงกลีเซอรอลจากเนื้อเยื่อไขมันแล้วเปลี่ยนเป็นกลูโคสผ่านกระบวนการสร้างกลูโคสก่อนจะเข้าสู่กระแสเลือด
กลีเซอรอลมีคุณสมบัติเป็นไฮโกรสโคปิก (hygroscopic) หรือสารที่สามารถดูดซึมหรือดูดซับความชื้นจากอากาศ จึงผสมเข้ากับน้ำได้ นอกจากนี้ยังละลายในแอซีโทนได้เล็กน้อย แต่ไม่ละลายในคลอโรฟอร์ม
กลีเซอรอลเป็นสารที่มีพิษน้อย คือมีแอลดี 50 ในหนู (ทางปาก) อยู่ที่ 12600 mg/kg กลีเซอรอลใช้เป็นตัวทำละลาย วัตถุให้ความหวานทดแทนน้ำตาล และวัตถุกันเสียในอาหาร โดยมีเลขอีคือ E422 นอกจากนี้ยังมีฤทธิ์ต้านจุลชีพและไวรัส จึงใช้รักษาบาดแผลและเป็นยาระบาย รวมถึงเป็นสารหล่อลื่นและสารกักเก็บความชุ่มชื้นในเครื่องสำอาง
ฌาราร์ ปิเก
การเลือกตั้งทั่วไปในสิงคโปร์ ค.ศ. 1976
การเลือกตั้งทั่วไปจัดขึ้นที่สิงคโปร์ เมื่อวันที่ 23 ธันวาคม ค.ศ. 1976 ผลการเลือกตั้งทั้งหมดมากถึง 69 ที่นั่งเป็นของพรรคกิจประชาชน นับเป็นครั้งที่สามของการเลือกตั้ง โดยมีผู้มาใช้สิทธิเลือกตั้งถึง 857,297 คน คิดเป็น 95.1% จาก 1,095,817 คน
ทีม ทรีส์
ที่ประชุมยุโรป
เคร์มอนชอฮ์
เคร์มอนชอฮ์  เป็นเมืองหลักของจังหวัดเคร์มอนชอฮ์ ตั้งอยู่ห่างจากกรุงเตหะรานไปทางทิศตะวันตกราว 525 กิโลเมตร (326 ไมล์) ทางตะวันตกของประเทศอิหร่าน จากข้อมูลสำมะโนประชากรปี พ.ศ. 2559 มีประชากร 946,681 คน (มีประชากรปี พ.ศ. 2562 โดยประมาณ 1,046,000 คน) ประชากรส่วนใหญ่พูดภาษาเคิร์ดใต้ ภูมิอากาศของเมืองเป็นภูมิอากาศอบอุ่นและภูมิอากาศแบบภูเขา เคร์มอนชอฮ์เป็นเมืองที่มีประชากรพูดภาษาเคิร์ดมากที่สุดในอิหร่าน ประชากรส่วนใหญ่เป็นมุสลิมนิกายชีอะฮ์ มีส่วนน้อยที่มุสลิมนิกายซุนนี ลัทธิยาร์ซัน และอื่น ๆ
หอดักลม
หอดักลม ( "bâdgir": "bâd" "ลม" + "gir" "ตัวดัก") เป็นองค์ประกอบสถาปัตยกรรมอิหร่านดั้งเดิมที่สร้างการไหลเวียนลมธรรมชาติให้แก่อาคาร หอดักลมมีหลายรูปแบบ ทั้งแบบหนึ่งทิศทาง สองทิศทาง และหลายทิศทาง หอนี้มีใช้ในสถาปัตยกรรมอิหร่านโบราณ ในปัจจุบันยังคงมีการใช้หอดักลมในอิหร่านและสามารถพบได้ในสถาปัตยกรรมที่ได้รับอิทธิพลจากสถาปัตยกรรมเปอร์เซียดั้งเดิมทั่วทั้งเอเชียตะวันตก รวมถึงในในกลุ่มประเทศอ่าวเปอร์เซีย ปากีสถาน และอัฟกานิสถาน
หอดักลมอาจมีช่องเปิดหนึ่งช่อง สี่ช่อง หรือแปดช่อง ที่เมืองแยซด์ หอดักลมทั้งหมดที่นี่มีสี่หรือแปดด้าน การก่อสร้างหอดักลมขึ้นกับทิศทางการไหลของลมของแต่ละสถานที่นั้น ๆ หากลมไหลผ่านเพียงด้านเดียว ก็จะสร้างเพียงอันเดียวตามทิศทางช่องเปิดของลม รูปแบบนี้เห็นได้โดยทั่วไปที่เมืองเมย์บอด ตั้งอยู่ห่างจากแยซด์ 50 กิโลเมตร โดยหอดักลมมีลักษณะสั้นและมีช่องเปิดเพียงด้านเดียว
สนามบินเซนต์เฮเลน่า
บรึนฮิลเดอ
บรึนฮิลเดอ (เยอรมันใหม่: Brünhilde) หรือ บรึนฮิลท์ (เยอรมันบนสมัยกลาง: Brünhilt) หรือ บรึนฮิลเดอร์ (นอร์สเก่า: Brynhildr) เป็นวีรสตรีในตำนานเจอร์แมนิก ตำนานของนางอาจมีที่มาจากแห่งเจ้าหญิงบรุนฮิลดาแห่งชาววิซิกอท
ในเทพปกรณัมนอร์ส บรึนฮิลเดอเป็นนักรบสาวหรือวัลกือริยา ซึ่งปรากฎเป็นตัวละครหลักในบทมหากาพย์เวิลซุงงา ("Völsunga") ส่วนในตำนานพื้นบ้านเจอร์แมนิก นางเป็นตัวละครหลักในบทกลอน "นีเบอลุงเงินลีท" ("Nibelungenlied") นางเป็นกษัตรีย์ทรงอำนาจเฉกเช่นเผ่าอามาโซน (กรีกโบราณ: Ἀμαζών) ซึ่งในทั้งสองวัฒนธรรมล้วนกล่าวถึงโศกนาฏกรรมระหว่างนางกับซีคฟรีท (บางฉบับเรียกซีกวร์ด) ภายหลังนางบอกจุดอ่อนของซีคฟรีทแก่ศัตรู ทำให้ซีคฟรีทถูกสังหาร นางก็ฆ่าตัวตายตาม
บทอุปรากรชุด "แดร์ริงเด็สนีเบอลุงเงิน" ("แหวนของนีเบอลุง") ของริชชาร์ท วากเนอร์ ก็ได้หยิบยกบรึนฮิลเดอมาเป็นตัวละครหลักเช่นกัน บรึนฮิลด์เดอที่ปรากฎในแนวคิดและบทประพันธ์ยุคใหม่ล้วนได้รับอิทธิพลมาจากงานของวากเนอร์
บรึนฮิลเดอได้รับการขนานนามว่าเป็น "เอกอัครบุคคลแห่งตำนานเจอร์แมนิก" บทกลอน "นีเบอลุงเงินลีท" กล่าวถึงนางว่า:
อินเดียเหนือ
อินเดียเหนือ เป็นคำกว้าง ๆ ที่ใช้เรียกภูมิภาคทางตอนเหนือของประเทศอินเดีย ลักษณะสำคัญทางธรณีวิทยาคือที่ราบอินดัส-คงคา และเทือกเขาหิมาลัย ที่แบ่งภูมิภาคอินเดียเหนือออกจากที่ราบสูงทิเบตและเอเชียกลาง
คำว่า "อินเดียเหนือ" นั้นมีคำนิยามอยู่หลากหลาย เช่น กระทรวงมหาดไทย ระบุในคณะกรรมด้านเขตตอนเหนือ
(Northern Zonal Council) ว่าประกอบด้วยเดลี, จัณฑีครห์, หรยาณา, หิมาจัลประเทศ, ชัมมูและกัศมีร์, ปัญจาบ และราชสถาน ในขณะที่กระทรวงวัฒนธรรม ระบุในเขตทางวัฒนธรรมของอินเดีย (Cultural Zones of India) ให้อินเดียเหนือมีความหมายรวมอุตตราขัณฑ์ แต่ไม่รวมเดลี ส่วน กรมสำรวจธรณีวิทยา เรียกรวมเดลีและอุตตรประเทศ แต่ไม่รวมราชสถาน และจัณฑีครห์ นอกจากนี้บางครั้งอาจรวมถึงพิหาร, คุชราต, มัธยประเทศ และ เบงกอลตะวันตก
อินเดียเหนือในอดีตเป็นศูนย์กลางของจักรวรรดิโมกุล, รัฐสุลต่านเดลี และอาณาจักรอินเดียของบริเตน เป็นภูมิภาคที่เต็มไปด้วยความหลากหลายทางวัฒนธรรม ตั้งแต่สถานที่ศักดิ์สิทธิ์ในศาสนาฮินดู ทั้ง โจตจรธม, หฤทวร, พาราณสี, อโยธยา, มฐุรา, อัลลอฮบาด, ไวศโนเทวี และปุศกร ไปจนถึงสารนาถ สถานที่สำคัญทางศาสนาพุทธ และหริมันทิรสาหิบ ศาสนสถานสูงสุดของศาสนาซิกข์
ภาษาราชการของรัฐและดินแดนสหภาพต่าง ๆ ในอินเดียเหนือ ได้แก่ ภาษาฮินดี, ภาษาอูรดู, ภาษาอังกฤษ และภาษาปัญจาบ
อุตตราขัณฑ์
โรงเรียนเมืองปานวิทยา
โรงเรียนเมืองปานวิทยา  เป็น โรงเรียนรัฐบาล ของ จังหวัดลำปาง จัดตั้งขึ้นเมื่อวันที่ 20 เมษายน 2519 โดยการร่วมแรงร่วมใจของชาวเมืองปาน ที่มีความคิดสอดคล้องกันว่าการศึกษาคือรากฐานของชีวิต โดยการยุบโรงเรียนประถมศึกษาสังกัดกรมสามัญศึกษาและจัดตั้งขึ้นเป็นโรงเรียนมัธยมศึกษาตอนต้น ( ม1-ม.3 ) สังกัดกองการมัธยมศึกษา กรมสามัญศึกษา กระทรวงศึกษาธิการ โดยมี นายสถาพร สุติน ตำแหน่งอาจารย์ 1 โรงเรียนไหล่หินวิทยา อำเภอเกาะคา จังหวัดลำปาง รักษาการในตำแหน่งครูใหญ่เป็นคนแรก
นักกำหนดอาหาร
นักกำหนดอาหาร  เป็นบุคลากรสาธารณสุข ที่มีการรับรองโดยสมาคมวิชาชีพ เช่น ในสหรัฐอเมริการับรองโดย Academy of Nutrition and Dietetics หรือ ในประเทศไทยรับรองโดยสมาคมนักกำหนดอาหารแห่งประเทศไทย
นักกำหนดอาหารเป็นผู้ที่นำความรู้ทางด้านโภชนาการมากำหนดปริมาณอาหารและสารอาหารที่เหมาะสมกับสภาวะร่างกายของผู้ป่วย และสามารถถ่ายทอดความรู้ให้กับผู้ป่วยจนสามารถเลือกรับประทานอาหารให้เหมาะสมกับสภาวะร่างกาย
มักมีการเข้าใจผิดเกี่ยวกับบทบาทของนักโภชนาการ และ นักกำหนดอาหาร นักโภชนาการ คือ ผู้ที่ทำหน้าที่ให้คำแนะนำเกี่ยวกับผลกระทบอาหารและสารอาหารต่อสุขภาพ แตกต่างจากนักกำหนดอาหารที่นอกจากจะต้องมีความรู้ด้านโภชนาการแล้ว ยังต้องมีความรู้ในด้านการให้คำปรึกษาผู้ป่วยด้วย
ในประเทศไทย นักกำหนดอาหารวิชาชีพจะต้องมีความรู้ตามข้อกำหนดของสมาคมนักกำหนดอาหารแห่งประเทศไทย ประกอบด้วย องค์ความรู้ด้านโภชนบำบัดทางการแพทย์ (Medical Nutrition Therapy) และการให้คำปรึกษา (Diet Counseling) องค์ความรู้ด้านการบริหารจัดการงานโภชนาการ (Food Service Management) องค์ความรู้ด้านโภชนาการพื้นฐาน (Basic Nutrition) องค์ความรู้ด้านวิทยาศาสตร์การอาหาร (Food Sciences) และองค์ความรู้ด้านการวิจัย (Nutrition and Dietetics Research) โดยปัจจุบัน สถาบันอุดมศึกษาของไทยเปิดทำการเรียนการสอนในสาขาด้านการกำหนดอาหารที่ผู้สำเร็จการศึกษามีสิทธิ์สอบเพื่อขึ้นทะเบียนเป็นนักกำหนดอาหารวิชาชีพกับสมาคมนักกำหนดอาหารแห่งประเทศไทยนั้น อาทิ เช่น หลักสูตรโภชนาการและการกำหนดอาหาร คณะสหเวชศาสตร์ จุฬาลงกรณ์มหาวิทยาลัย สาขาวิชาโภชนบำบัดและการกำหนดอาหาร คณะสหเวชศาสตร์ มหาวิทยาลัยบูรพา เป็นต้น
ภาพยนตร์สามมิติ
"ภาพยนตร์สามมิติ"' เป็นภาพเคลื่อนไหวที่เพิ่มความคมชัดของการรับรู้ความใกล้ไกลโดยใช้หลักการภาพลวงตา เพื่อเป็นการเพิ่มมิติที่สามเข้าไป โดยการถ่ายทำนั้นจะต้องใช้กล้องที่มีระบบภาพสามมิติ โดยใช้ระบบกล้องภาพยนตร์ธรรมดาเพื่อบันทึกภาพจากทั้งสองมุมมอง (หรืออาจใช้คอมพิวเตอร์ในการสร้างภาพซึ่งวิธีนี้มักจะทำในช่วงหลังการถ่ายทำ) และในการชมนั้นจะต้องสวมอุปกรณ์ซึ่งช่วยคัดกรองภาพในสายตาของผู้ชมให้เห็นเพียงด้านซ้ายหรือด้านขวาเท่านั้น
ภาพยนตร์ชนิดดังกล่าวไม่ได้ถูกเผยแพร่เพียงในแวดวงภาพยนตร์เท่านั้น แต่ยังถูกเผยแพร่ผ่านสื่ออื่น ๆ อีกด้วย เช่น รายการโทรทัศน์ ฯลฯ
กีฬาเซปักตะกร้อในซีเกมส์ 2019
เซปักตะกร้อ ในมหกรรมกีฬา ซีเกมส์ 2019 จะจัดขึ้นที่ซูบิค ยิมเนเซียม ตั้งแต่วันที่ 1 ถึง 10 ธันวาคม พ.ศ. 2562.
ฌ็อง-ลุก กอดาร์
ฌ็อง-ลุก กอดาร์  เป็นผู้กำกับภาพยนตร์ นักเขียนบทภาพยนตร์ และนักวิจารณ์ภาพยนตร์ชาวฝรั่งเศส เป็นผู้บุกเบิกแนวภาพยนตร์คลื่นลูกใหม่ฝรั่งเศสในช่วงคริสต์ทศวรรษ 1960
ผลงานภาพยนตร์ของเขาได้เป็นแรงบันดาลใจให้กับผู้กำกับคนอื่นอีกมากมาย เช่น มาร์ติน สกอร์เซซี เควนติน แทแรนติโน ไบรอัน เดอ ปาลมา สตีเวน โซเดอเบิร์ก ดี. เอ. เพนเนเบกเคอร์ รอเบิร์ต ออลต์แมน จิม จาร์มุช หว่อง ก๊า ไหว่ วิม เวนเดอส์ แบร์นาโด แบร์โตลุชชี และปิแอร์ เปาโล ปาโซลินี
ฌ็อง-ลุก กอดาร์ เสียชีวิตในวัย 91 ปี เมื่อวันที่ 13 กันยายน ค.ศ. 2022 ที่บ้านพักของเขา ในเมืองรอล รัฐโว ประเทศสวิตเซอร์แลนด์ จากการจบชีวิตตนเอง ภายใต้ความช่วยเหลือทางการแพทย์
ไบรอัน เดอ ปาลมา
ไบรอัน เดอ ปาลมา  เป็นผู้กำกับภาพยนตร์และนักเขียนบทภาพยนตร์ชาวอเมริกัน ซึ่งเป็นที่กล่าวขานมากที่สุดว่าเป็นผู้กำกับภาพยนตร์แนวหน้าในยุคนิวฮอลลีวูด มีผลงานภาพยนตร์หลักซึ่งทำรายได้มหาศาล เช่น "สาวสยอง" "มาเฟียหน้าบาก" "เจ้าพ่ออัลคาโปน" และ"ฝ่าปฏิบัติการสะท้านโลก" โดยผลงานภาพยนตร์ของเขาได้รับอิทธิพลมาจากผู้กำกับคนอื่นมากมาย เช่น อัลเฟรด ฮิตช์ค็อก ฌ็อง-ลุก กอดาร์ โดยส่วนมากมักมีเนื้อหาที่ค่อนข้างเกี่ยวกับเพศและรุนแรง แต่ก็ยังได้รับการยกย่องจากนักวิจารณ์ภาพยนตร์หลายคน เช่น โรเจอร์ อีเบิร์ต และพอลีน เคล
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 25 เรื่องของ ไบรอัน เดอ ปาลมา
ฌาราร์ เด็วลูเฟ็ว